KIRJALLINEN KYSYMYS E-1766/99 esittäjä(t): António Campos (PSE) komissiolle. Yhteinen maatalouspolitiikka.



Virallinen lehti nro 303 E , 24/10/2000 s. 0014 - 0015



KIRJALLINEN KYSYMYS E-1766/99 esittäjä(t): António Campos (PSE) komissiolle (11. lokakuuta 1999) Aihe: Yhteinen maatalouspolitiikka Komission puheenjohtaja takasi virkaanastujaisissaan täydellisen avoimuuden niin Euroopan unionin varojen käytössä kuin kaikessa yhteistyössä parlamentin kanssa. Tämän avoimuuden ja yhteistyön nimissä, pyydän komissiolta seuraavia tietoja: 1. mikä on EMOTR-takuuosastosta myönnettyjen varojen 100 suurimman edunsaajan osuus vuosittain kussakin jäsenvaltiossa, 2. kuinka suuri osuus EMOTR-takuuosastosta myönnettyjen varojen kokonaismäärästä on käytetty näiden 100 suurimman edunsaajan hyväksi kussakin jäsenvaltiossa, 3. mikä on maanviljelijöiden osuus EMOTR-takuuosastosta rahoitettujen tukien saajista kussakin jäsenvaltiossa, 4. mikä on maanviljelijöiden lukumäärä kussakin jäsenvaltiossa? Franz Fischlerin komission puolesta antama täydentävä vastaus (16. joulukuuta 1999) Euroopan maatalouden ohjaus- ja tukirahaston (EMOTR) tukiosaston vuotuiset menot jakautuivat varainhoitovuonna 1998 (viimeinen vuosi, jolta tietoja on saatavilla) eri jäsenvaltioiden kesken seuraavasti: >TAULUKON PAIKKA> Jos kysymyksen esittäjä haluaa asiasta lisätietoja, häntä kehotetaan tutustumaan EMOTR:n tukiosaston laatimaan 28:nteen rahoituskertomukseen(1), jossa esitetään varainhoitovuotta 1998 koskevat yksityiskohtaiset tiedot. Komissio haluaa kuitenkin huomauttaa kysymyksen esittäjälle, että oikeusjärjestelmässä, jolla säädellään yhteisön maataloustukien maksamista yhteisön talousarviosta ja erityisemmin EMOTR:n tukiosastosta (yhteisen maatalouspolitiikan rahoituksesta 21. huhtikuuta 1970 annettu neuvoston asetus (ETY) N:o 729/70(2) ja jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta ja asetuksen (ETY) N:o 2776/88 kumoamisesta 16. helmikuuta 1996 annettu komission asetus (EY) N:o 296/96(3)) säädetään tehtävien laajamittaisesta delegoinnista jäsenvaltioiden maksajavirastoille. Tästä syystä kyseiset maksajavirastot (jotka jäsenvaltiot ovat hyväksyneet neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7. heinäkuuta 1995 annetun komission asetuksen (EY) N:o 1663/95(4) säännösten mukaisesti) hallinnoivat suoraan maataloustukihakemuksia, ja niillä on näin ollen käytössään kaikki tuensaajia koskevat tiedot. Sitä vastoin komissiolla ei ole käytössään kysymyksen esittäjän pyytämiä tietoja. Komissio saa jäsenvaltioilta valvontatarkoituksia varten kirjanpitotietoja, jotka määritellään tarkoin lainsäädännössä. Näitä tietoja voitaisiin käsitellä tukien saajien yksilöimiseksi. Henkilötietojen suojaa koskevat yhteisön säännökset, jotka velvoittavat yhteisön toimielimiä EY:n perustamissopimuksen 286 artiklan (entisen 213 b artiklan) nojalla, eivät kuitenkaan antaisi komissiolle mahdollisuutta julkistaa kyseisiä tietoja. Maataloustukia saavien yhteisön maanviljelijöiden lukumäärästä voidaan todeta, että komissiolla on tiedossaan kullakin maatalouden osa-alalla esitettyjen tukihakemusten lukumäärä (joka ei välttämättä vastaa yhteisön tukia saavien maanviljelijöiden lukumäärää). Tässä asiassa on otettava huomioon, että yksi maanviljelijä voi hakea tukea useista eri yhteisessä maatalouspolitiikassa vahvistetuista tukijärjestelmistä. Kysymyksen esittäjää kehotetaan tutustumaan tämänkin asian osalta 28:nteen rahoituskertomukseen, josta hän voi löytää kysymänsä tiedot. Komission käytössä olevien tietojen mukaan yhteisön maatalousala (maanviljely, metsänhoito, metsästys ja kalastus) työllistää 7,434 miljoonaa henkilöä. Nämä työpaikat jakautuvat seuraavasti: >TAULUKON PAIKKA> (1) KOM(1999) 568 lopullinen. (2) EYVL L 94, 28.4.1970. (3) EYVL L 39, 17.2.1996. (4) EYVL L 158, 8.7.1995.